EY-Andorra-sekakomitean päätös N:o 2/95, tehty 6 päivänä marraskuuta 1995, alkuperäistuotteiden käsitteen määritelmään tehtävästä poikkeuksesta Andorran ruhtinaskunnan erityisen nautakarjankasvatustilanteen huomioon ottamiseksi



Virallinen lehti nro L 288 , 01/12/1995 s. 0051 - 0052



EY-ANDORRA-SEKAKOMITEAN PÄÄTÖS N:o 2/95, tehty 6 päivänä marraskuuta 1995, alkuperäistuotteiden käsitteen määritelmään tehtävästä poikkeuksesta Andorran ruhtinaskunnan erityisen nautakarjankasvatustilanteen huomioon ottamiseksi (95/502/EY) SEKAKOMITEA, joka ottaa huomioon Euroopan talousyhteisön ja Andorran ruhtinaskunnan välisen kirjeenvaihtona tehdyn sopimuksen (1) ja erityisesti 17 artiklan 8 kohdan, sekä katsoo, että lisäyksessä määritellään sopimuksen 11 artiklan 2 kohdan määräysten mukaisesti alkuperäsäännöt ja hallinnollisen yhteistyön menetelmät, joita sovelletaan tuotaessa yhteisöön harmonoidun järjestelmän 1-24 ryhmiin kuuluvia Andorran ruhtinaskunnasta peräisin olevia tuotteita, Andorran ruhtinaskunnan hallitus on pyytänyt poikkeusta edellä mainituista alkuperäsäännöistä sille osalle tässä maassa nautakarjankasvatustuotantoa, jonka osalta ei pystytä täyttämään sopimuksen 11 artiklan 1 kohdan määräysten soveltamisessa käytettyjä alkuperäsääntöjä; Andorran ruhtinaskunta pyytää, että yhteisössä syntyneitä eläimiä, joita on kasvatettu tietty ajanjakso Andorrassa, voitaisiin pitää Andorrasta peräisin olevina; jotta Andorran ruhtinaskunnassa voitaisiin ylläpitää perinteistä karjankasvatusta, olisi myönnettävä poikkeus alkuperäistuotteiden määritelmästä tietyn vuotuisen eläinmäärän osalta, ON PÄÄTTÄNYT SEURAAVAA: 1 artikla 1. Poiketen siitä, mitä sopimuksen lisäyksen 1 artiklan alkuperäsäännöissä määrätään, tämän päätöksen liitteessä mainittuja eläviä eläimiä pidetään Andorran ruhtinaskunnasta peräisin olevina, kun eläimet ovat peräisin yhteisön alueelta ja niiden elopaino tuotaessa Andorran ruhtinaskuntaan on vähemmän kuin 80 kiloa ja niitä on kasvatettu Andorran ruhtinaskunnassa vähintään kahdeksan kuukauden ajan, jos tämän päätöksen edellytyksistä ei muuta johdu. 2. Se, että eläimet ovat peräisin yhteisön alueelta, on todistettava käyttämällä tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2) 48 artiklassa säädettyä alkuperätodistusta. Tässä todistuksessa on mainittava selvästi eläinten tunnistamisesta ja rekisteröinnistä 27 marraskuuta 1992 annetun neuvoston direktiivin 92/102/ETY 5 artiklan mukainen jokaiseen vasikkaan kiinnitettävä yksilöllinen tunniste (3). 2 artikla Edellä 1 artiklassa määrätty poikkeus koskee tämän päätöksen liitteessä lueteltujen, Andorran ruhtinaskunnasta vietyjen elävien eläinten vuotuista määrää 1 päivästä heinäkuuta 30 päivään kesäkuuta seuraavana vuonna. 3 artikla 1. Poiketen siitä, mitä sopimuksen lisäyksen 2 artiklan 1 kohdan b alakohdassa määrätään, tämän päätöksen nojalla Andorran ruhtinaskunnasta peräisin olevien eläinten mukana on aina oltava EUR.1-tavaratodistus, jonka "huomautuksia"-kohdassa on mainittu niiden tuontipäivä Andorran ruhtinaskuntaan ja niiden paino kyseisellä tuontihetkellä ja maininta "Andorrassa kasvatettuja eläimiä - päätös N:o 2/95 Alkuperätodistus/-kset N:o(t) . . ." sekä valokopio yhdestä tai useammasta alkuperätodistuksesta. Eläinten on kannettava vielä sinä hetkenä, jolloin ne luovutetaan vapaaseen liikkeeseen yhteisössä, yhteisön viranomaisten kiinnittämiä ja alkuperätodistuksiin merkittyjä yksilöllisiä tunnistemerkkejä. 2. Andorran ruhtinaskunnan viranomaisten on suoritettava 2 artiklassa tarkoitetun viennin valvontaa ja toimitettava joka neljäs kuukausi komissiolle luettelo määristä, joille on annettu EUR.1-tavaratodistukset tämän päätöksen perusteella. 4 artikla Tätä päätöstä sovelletaan sitä kuukautta seuraavan kuukauden ensimmäisestä päivästä, jona päätös tehtiin sekakomiteassa. Tehty Brysselissä 6 päivänä marraskuuta 1995. Sekakomitean puolesta Albert PINTAT Puheenjohtaja (1) EYVL N:o L 374, 31.12.1990, s. 13 (2) EYVL N:o L 253, 11.10.1993, s. 1 (3) EYVL N:o L 355, 5.12.1992, s. 32 LIITE >TAULUKON PAIKKA>